José Eduardo Agualusa

De José Eduardo Agualusa Alves da Cunha, gebuer den 13. Dezember 1960 am haitegen Huambo,wook.pt: José Eduardo Agualusa (gekuckt den 13. Mäerz 2019) Angola, ass en angolanesche Schrëftsteller a Journalist. Vill vu senge Bicher spillen am Angola an hu mat der angolanescher Geschicht ze dinn.

Seng Bicher goufen a méi wéi 25 Sproochen iwwersat.fronteiras: José Eduardo Agualusa (gekuckt den 13. Mäerz 2019)

 Privatliewen a Karriär als Journalist 
De José Eduardo Agualusa gouf als Kand vu portugiseschen Elteren am Angola gebuer,revistaestante.fnac.pt: José Eduardo Agualusa: a voz da literatura angolana (19. Mee 2017) wéi Angola nach eng portugisesch Kolonie war. Hien huet a Portugal Land- a Forstwirtschaft studéiert.portaldaliteratura.com: José Eduardo Agualusa: Biografia (gekuckt den 13. Mäerz 2019) Séier duerno huet hien awer ugefaangen als Journalist ze schaffen, ënner anerem fir d'Dageszeitung Público.

1993 huet hie mam Journalistekolleg Fernando Semedo a mat der Fotografin Elza Rocha en investigative Reportage iwwer d'afrikanesch Communautéit zu Lissabon, Lisboa africana, verëffentlecht.Nederlands Letterenfonds: Writer in Residence Programme 2009 - José Eduardo Agualusa is WIR in Amsterdam (2009)

De José Eduardo Agualusa schreift Chronike fir d'portugisesch Literaturzäitschrëft LER, d'brasilianesch Dageszeitung O Globo an den angolaneschen Internetsite Rede Angola.

Hien huet dräi Kanner.

 Karriär als Schrëftsteller 

1989 huet hie säin éischte Roman, A conjura, verëffentlecht, an deem hien d'Geschichte vun den Awunner vu São Paulo da Assunção de Luanda an der Zäit tëscht 1880 an 1911 erzielt.A conjura op travessa.com.br (gekuckt den 13. Mäerz 2019) Fir dat Buch krut hien de Präis als bescht Revelatioun (Prémio Revelação) vum angolaneschen Grande Prémio Sonangol de Literatura.

D'Romanbiographie Estaçáo das chuvas (1996) erzielt d'Liewe vun der Dichterin an Historikerin Lídia do Carmo Ferreira, déi 1992 wärend dem neien Opflame vum angolanesche Biergerkrich ënner mysteriéisen Ëmstänn verschwonnen ass.Estaçáo das chuvas op bol.com (gekuckt den 13. Mäerz 2019)

1997 krut hie seng éischt literaresch Bourssen, an zwar vum portugiseschen Centro Nacional de Cultura fir de Roman Nação crioula ze schreiwen. Dee behandelt d'Ofschafe vun der Sklaverei an erzielt d'Geschicht vun der geheimer Léift tëscht dem portugiseschen Aventurier Carlos Fradique Mendes (deen am 19. Joerhonnert vum Auteur Eça de Queiroz erfonnt gouf) an der Ana Olímpia de Caminha, enger fréierer Sklavin déi eng vun de räichste Persounen an Angola ginn ass. En huet de grousse Literaturpräis vun der RTP (Grande Prémio de Literatura RTP) gewonnen. Säi Wierk duerno, Fronteiras Perdidas (1999), ass mam Grande Prémio de Conto Camilo Castelo Branco vun der Associatioun vun de portugisesche Schrëftsteller ausgezeechent ginn.

Déi zweet Bourse am Joer 2000 huet him en dräi Méint laangen Openthalt zu Goa erméiglecht, wou hien Um estranho em Goa geschriwwen huet. 2001 gouf hie vum Deutscher Akademischer Austauschdienst fir ee Joer op Berlin agelueden, wou säi Roman O ano em que Zumbi tomou o Rio entstanen ass.

Estranhões e Bizarrocos (2000) ass dat éischt Kannerbuch vum José Eduardo Agualusa. Et huet de Grousse Gulbenkianpräis fir Kanner- a Literaturgenre (Grande Prémio Gulbenkian de Literatura para Crianças e Jovens) gewonnen. Mat A girafa que comia estrelas ass 2005 en zweet Kannerbuch erauskomm.

O vendedor de passados (2004) ass eng Kritik vun der politescher a sozialer Lag am postkolonialen Angola. De Roman huet 2007 de britteschen Independent Foreign Fiction Prize gewonnen. Och d'Buch As mulheres do meu pai (2007) gouf gutt bei de Kritiker opgeholl. Dora geet et ëm de fiktiven angolanesche Komponist Faustino Manso, deen no sengem Doud siwe Wittfraen an 18 Kanner zeréckléisst. Seng jéngst Duechter Laurentina, eng Regisseurin, probéiert hirem verstuerwene Papp säin turbulent Liewen ze rekonstruéieren.

2006 huet hien de brasilianesche Verlag Língua Geral matgegrënnt, deen nëmme Wierker erausgëtt, déi op Portugisesch geschriwwe goufen.

Ufank 2009 gouf den Agualusa vun der Stad Amsterdam an hir Autoreresidenz agelueden, eng gemeinschaftlech Initiativ vun der Hollännescher Literaturstëftung (Nederlands Letterenfonds) an der Stëftung fir d'Produktioun an d'Iwwersetzung vun hollännescher Literatur. Do huet hien de Roman Barroco Tropical geschriwwen. Deen erzielt vum Schrëftsteller Bartolomeu Falcato, deem d'Läich vun enger Fra wärend engem Stuerm aus dem Himmel virun d'Féiss fält. Amplaz datt dee Muerd opgekläert gëtt, gëtt de Falcato selwer e Gejoten.Barroco Tropical op perlentaucher.de (gekuckt den 13. Mäerz 2019) Am selwechte Joer ass den Agualusa mat der brasilianescher Medail Ordem do Mérito Cultural ausgezeechent ginn.LEYA BIS – LIVROS DE BOLSO - MIA COUTO E JOSÉ EDUARDO AGUALUSA AGRACIADOS COM A MEDALHA DA ORDEM DO MÉRITO CULTURAL DO BRASIL (25. November 2009)

De Roman Teoria geral do esquecimento (2012) ass 2013 mam Prémio Fernando Namora ausgezeechent ginnpublico.pt: José Eduardo Agualusa vence prémio Fernando Namora (13. Oktober 2013) a war 2016 ee vun de Finaliste vum Man Booker International Prize.Diário de Notícias: José Eduardo Agualusa finalista do Man Booker International Prize 2016 (14. Abrëll 2016) 2017 gouf e mam bedeitenden International Dublin Literary Award ausgezeechent, dee mat 100.000 Euro dotéiert war.publico.pt: José Eduardo Agualusa é o vencedor do International DUBLIN Literary Award (21. Juni 2017) Mam Präisgeld huet den Agualusa annoncéiert, eng ëffentlecht Bibliothéik am Mosambik z'etabléieren.The Guardian: Angolan writer José Eduardo Agualusa wins €100,000 International Dublin literary award (21. Juni 2017) En erzielt d'Geschicht vun enger portugisescher Fra am Angola, déi sech no der Onofhängegkeetserklärung 30 Joer an hirer Wunneng aspäert a probéiert, sech vun der Baussewelt ze isoléieren, bis s'ee Jonke kenneléiert dee si iwwer déi radikal Ännerungen informéiert, déi am Land an all där Zäit geschitt sinn.

Mat A Rainha Ginga iwwer d'angolanesch Kinnegin Nzinga huet den Agualusa 2014 eng zweet Romanbiographie verëffentlecht.

 Wierker 

+ Wierker vum José Eduardo Agualusa:JoerPortugiseschen TitelDäitschen TitelFranséischen TitelEngleschen Titel1989A conjura///1990D. Nicolau Água-Rosada e outras estórias verdadeiras e inverosímeis//The incredible but true story of Prince Nicolau Água-Rosada1991Coração dos bosques///1992A feira dos assombrados///1996Estação das chuvas/La saison des fousRainy Season1997Nação crioulaEin Stein unter Wasser/Creole1999Fronteiras perdidas, contos para viajar///2000Um estranho em Goa///2000A substância do amor e outras crónicas///2000Estranhões e bizarrocos///2002O homem que parecia um domingo///2002O ano em que Zumbi tomou o Rio/La guerre des anges/2003Catálogo de sombras///2004O vendedor de passadosDas Lachen des GeckosLe marchand de passésThe Book of Chameleons2005A girafa que comia estrelas///2005Manual prático de levitação///2006O filho do vento///2006Passageiros em trânsito///2007As mulheres do meu paiDie Frauen meines VatersLes femmes de mon pèreMy father's wives2008Na rota das especiarias//2009Barroco tropicalBarroco TropicalBarroco tropical/2009Milagrário pessoal///2010Um pai em nascimento///2011A educação sentimental dos pássaros///2011Nweti e o mar///2011O lugar do morto///2012A rainha dos estapafúrdios///2012Teoria Geral do EsquecimentoEine allgemeine Theorie des VergessensThéorie générale de l'oubli A General Theory of Oblivion2012Fui para sul///2013Catálogo de luzes - os meus melhores contos///2013A vida no céu///2014A rainha Ginga E de como os africanos inventaram o mundo///2015O livro dos camaleões///2017A sociedade dos Sonhadores InvoluntáriosDie Gesellschaft der unfreiwilligen TräumerLa société des rêveurs involuntairesThe Society of Reluctant Dreamers2018O paraíso e outros infernos///2019O terrorista elegante e outras histórias ///2020Os vivos e os outros/Les vivants et les autresThe Living and the Rest2023Vidas e Mortes de Abel Chivukuvuku - Uma Biografia de Angola///2024Mestre dos batuques///

 Um Spaweck 
 Websäit vum José Eduardo Agualusa

Kategorie:Gebuer 1960
Kategorie:Angolanesch Auteuren